### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

MTM bemyndiges til at etablere hastighedsdæmpende tiltag og adgangsbegrænsning for motorkøretøjer ved en række udsatte lokaliteter. MTM bemyndiges desuden til at indkøbe flytbart inventar til sikringsformål.

### Resumé

Denne indstilling omfatter udmøntning af midler til sikringstiltag under den økonomiske ramme afsat hertil i Mobilitetsplan for [adresse].

Indstillingen udmønter midler til en række investeringer i sikringstiltag på lokaliteter, hvor bløde trafikanter er særligt udsatte.

De planlagte investeringer sker blandt andet på baggrund af anbefalinger fra PET vedrørende en række særligt udsatte lokaliteter.

### Indstilling

At 1)  Der godkendes anlægsbevilling på 5 mio. kr. jf. Mobilitetsplan for [adresse] Midtby til sikringsforanstaltninger ved [adresse], Ceres Arena og [adresse] samt indkøb af flytbart inventar til sikringsformål.

### Sagens forløb

13-02-2019 Borgmesterens Afdeling påtegning

Fremsendes til Magistraten

Borgmesterens Afdeling skal gøre opmærksom på, at der i den indgåede økonomiaftale for 2019 mellem Regeringen og Kommunernes Landsforening er aftalt en samlet anlægsramme for kommunerne under ét på det skattefinansierede område på 17,8 mia. kr. Der forventes også indgået tilsvarende aftaler for 2020 og frem.

Der skal ligeledes gøres opmærksom på, at [adresse] vedtagne anlægsbudget 2019 på i alt 1,250 mia. kr. svarer til [adresse] forventede andel af den samlede anlægsramme for 2019. Det ajourførte anlægsbudget som følge af Forventet Regnskab 2018 er 2,208 mia. kr.

I nærværende indstilling frigives anlægsmidler på ca. 5,0 mio. kr. til anvendelse i 2019. I forhold til det vedtagne budget forventes et merforbrug på 3,0 mio. kr.

Borgmesterens Afdeling har herudover ingen bemærkninger til indstillingen.

 18-02-2019 Magistraten

Fremsendes til [adresse] med bemærkning, at Magistraten i mødet den 18. februar 2019 anbefaler, at byrådet tiltræder Magistratsafdelingen for Teknik og Miljøs indstilling af 15. januar 2019 i overensstemmelse med påtegning af 13. februar 2019 fra Borgmesterens Afdeling.

Rådmand Birte Kjeldsen deltog ikke i sagens behandling.

 06-03-2019 Aarhus Byråd
Sagens behandling blev udsat  i byrådets møde den 6. marts 2019.
 20-03-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. marts 2019.
 10-04-2019 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.